Source: http://politeia.org.ro/stiri-revista-presei/revista-presei-6-ianuarie-bobotaza-zi-grea-in-justitie-presimtiri-negre/34412/
Timestamp: 2019-04-20 12:14:57+00:00

Document:
Revista Presei – 6 ianuarie. Boboteaza. Zi grea in Justitie, presimtiri negre! | PoliteiaWorld
Home » Stiri / Revista Presei	» Revista Presei – 6 ianuarie. Boboteaza. Zi grea in Justitie, presimtiri negre!
Revista Presei – 6 ianuarie. Boboteaza. Zi grea in Justitie, presimtiri negre!
06/01/2015 Autor Cetatean Categorii: Stiri / Revista Presei
Buna dimineata intr-o zi de marti, 6 ianuarie, cand se serbeaza Botezul Domnului (Boboteaza)! Se pare ca vom avea intr-adevar un “ger al Bobotezei”. Administraţia Naţională de Meteorologie a emis o informare de vreme deosebit de rece, ger şi intensificări ale vântului valabilă începând de marţi de la ora 14.00 până vineri la ora 10.00. Temperaturile minime vor fi sub minus 15 grade şi, în unele zone, sub minus 25 de grade, în timpul zilei temperaturile maxime fiind între minus zece şi zero grade. În intervalul menţionat, vremea va fi deosebit de rece, geroasă mai ales în cursul nopţilor şi al dimineţilor în toată ţara. Temperaturile minime vor coborî frecvent sub -15 grade, iar izolat chiar sub -25 grade. Maximele diurne vor fi preponderent negative şi se vor încadra, în general, între -10 şi 0 grade. În cursul zilei de marţi (6 ianuarie) şi în noaptea de marţi spre miercuri (6/7 ianuarie) vântul va avea intensificări în Moldova, jumătatea estică a Munteniei şi Dobrogea, cu rafale de până la 55…65 km/h. Valorile termice vor continua să scadă, astfel că vremea va deveni deosebit de rece, geroasă mai ales noaptea în cea mai mare parte a ţării. Cerul va fi temporar noros şi, cu precădere în cursul zilei, va mai ninge slab, local în zona de munte, în nord-est şi pe arii restrânse în centru şi sud. Vântul va sufla slab şi moderat, cu intensificări la munte, în Moldova, jumătatea estică a Munteniei şi Dobrogea, cu rafale de până la 55…65 km/h. Temperaturile maxime vor fi cuprinse între -9 grade în estul Transilvaniei şi 3 grade în Oltenia, iar cele minime se vor situa între -20 şi -10 grade, mai scăzute în depresiuni, până în jurul a -24 de grade, dar şi mai ridicate, izolat, în sudul şi vestul ţării, spre -8…-7 grade. Spre dimineaţă, în Transilvania vor fi condiţii de ceaţă, asociată cu depunere de chiciură. la Bucuresti vremea se va răci, devenind geroasă noaptea. Cerul va avea înnorări temporare şi trecător va ninge slab. Vântul va sufla slab şi moderat. Temperatura maximă va fi de -1…0 grade, iar cea minimă va fi de -13…-11 grade.
Un fost coleg de generatie cu Victor Ponta, Tiberiu Nitu si Robert Cazanciuc – cele mai mari sanse sa ajunga noul sef al CSM. Ce decizii importante se vor lua sub mandatul sau. Judecatorul Marius Badea Tudose (43 de ani) are cele mai mari sanse sa ajunga noul sef al CSM dupa alegerile de marti, el avand cel putin un vot in plus fata de contracandidatul sau, Alexandru Serban, au declarat pentru HotNews.ro, surse din CSM. Tudose a fost coleg de generatie cu premierul Victor Ponta, cu procurorul general, Tiberiu Nitu si cu ministrul justitiei, Robert Cazanciuc. Presedintele Klaus Iohannis va conduce, marti, prima sedinta din acest an a Consiliului Superior al Magistraturii, in care se va alege noua conducere a institutiei. “Ne-am cunoscut in facultate, am fost colegi de an dar singura data cand ne-am intalnit a fost intr-o sedinta CSM cand Victor Ponta era interimar la justitie. In rest, nu ne-am intersectat in cariera profesionala”, a declarat Marius Badea Tudose pentru HotNews.ro Tudose a absolvit Facultatea de Drept, Universitatea Bucuresti in 1995.Potrivit CV-ului postat pe site-ul CSM, a activat ca judecator la Slatina pana in 1999, cand se transfera judecatoria Sector 3 din Bucuresti, din 2000 pana in 2001 este vicepresedinte al judecatoriei sector 3 iar din 2001 pana in 2011 presedintele acestei judecatorii. Din ianuarie 2011 este membru CSM. Citeste aici detalii despre proiectele candidatilor la sefia CSM. Una dintre cele mai importante decizii care se vor lua sub mandatul sau este numirea unui nou sef la DIICOT, acest post fiind vacantat dupa arestarea preventiva a procurorului-sef Alina Bica in asa numitul dosar al Despagubirilor. Avizul pentru viitorul procuror sef il va da insa sectia de procurori, unde presedintele CSM nu participa. O alta decizie importanta va fi numirea viitoarei presedinte a sectiei penale de la Inalta Curte de Casatie si Justitie. Procedurile au fost declansate de actuala conducere, pana la termenul limita fiind depusa o singura candidatura. Pentru acest post cheie din sistemul de justitie cadideaza judecatoarea Mirela Sorina Popescu. Interviul ar urma sa aiba loc cel tarziu in luna februarie. Integral pe Hotnews
Nu am ganduri optimiste! Dedesubturile redeschiderii procesului „Privatizării ICA”. Lui Voiculescu și Pantiș, judecătorii le-au acceptat contestația condamnării, lui „Menci”, nu! Mogulul Dan Voiculescu află astăzi dacă va fi eliberat sau dacă va executa cei 10 ani de închisoare primiți în dosarul privatizării frauduloase a Institutului de Cercetare Alimentară. Deși condamnarea pri mită de mogul este definitivă, Voiculescu este la un pas de rejudecarea acestui dosar după ce a apelat la o cale extraordinară de atac: „Contestație în anulare”. Asta deși nu au apărut probe noi la dosar, iar cazul se judecă la aceeași instanță. Cum s-a ajuns în această situație ne explică avocatul Cristian Ene. „Pentru a fi admisă în principiu, o contestație în anulare trebuie să îndeplinească una din șase condiții: dacă cel condamnat nu a fost citat în ultima fază a judecății, dacă nu a avut avocat, dacă judecătorii se aflau în stare de incompatibilitate etc. În cazul Voiculescu, judecătorii au considerat, probabil, că magistrații care au judecat cazul ICA au fost incompatibili, așa că au admis, în principiu, contestația”, consideră Ene. Din experiența sa, procentul de admitere a acestei căi extraordinare de atac, care presupune eliberarea condamnatului și rejudecarea cazului, este de sub 2%. „Asta pentru că, sunt foarte rare cazurile când se încalcă drepturile fundamentale ale inculpaților. În 15 ani de profesie am avut numai trei situații de admitere a contestației în anulare. Au fost atunci niște greșeli clare. Șansele de reușită sunt identice cu ale unui câștig la loterie”, a completat Ene. Apărătorul consideră că cei cărora li s-a respins deja cererile au invocat, probabil, alte situații și „nu au convins instanța să le analizeze pe fond contestațiile”. Integral pe EVZ. Cititi intr-un articol mai vechi motivul invocat de Voiculescu si cat de “blindata”a fost camelia Bogdan cand i-a dat condamnarea. Voiculescu nu poate fi eliberat decat daca judecatorii incalca deliberat jurisprudenta CEDO!
GREXIT. Grecii aleg, pe 25 ianuarie, între faliment şi austeritate. Sondajele de până acum sugerează că elenii ar prefera soluţiile propuse de partidul de extremă stânga, Syriza, care doreşte renegocierea pachetului de sprijin financiar, prin care troika formată din Uniunea Europeană (UE), Banca Centrală Europeană (BCE) şi Fondul Monetar Internaţional (FMI) a pus la dispoziţia Greciei bailout-uri în valoare de 250 de miliarde de euro. Nemulţumirile sunt legate de măsurile de austeritate cerute, la schimb, de partenerii internaţionali, măsuri care au împiedicat falimentul statului, dar au deteriorat standardele de viaţă ale cetăţenilor. Pe de altă parte, în absenţa acestor bani, Grecia riscă din nou falimentul, având o datorie publică foarte mare şi neavând resurse pentru a-şi onora creditorii. Inedită este şi poziţia Germaniei care susţine că perioada în care Europa era nevoită să ajute Grecia, de frica unei contagiuni în zona euro, a trecut. În weekend, presa germană a publicat un articol controversat potrivit căruia cancelarul german Angela Merkel ar fi pregătită să lase Grecia să iasă din zona euro dacă stânga radicală va repune în discuţie măsurile de austerite. În esenţă, alegătorii din Grecia au două opţiuni, păstrarea status quo-ului, adică a austerităţii impuse de creditori în schimbul sprijinului financiar, sau un faliment negociat. Argumentele economice pentru a doua variantă sunt destul de convingătoare, notează presa străină.Datoria publică a statului este de peste 175% din PIB. Din estimările FMI, datoria guvernamentală a Greciei ar trebui să ajungă la 128% din PIB până în 2020, respectiv la 117% din PIB până în 2022. Acest scenariu presupune, însă, eforturi mari.”Acest declin rapid (al datoriei publice, n. r.) este condiţionat de excedente bugetare primare (venituri bugetare mai mari decât cheltuielile, înainte de plata dobânzilor, n.r.) de peste 4% din PIB obţinute pe o perioadă de câţiva ani, precum şi de o creştere relativ mare a PIB-ului nominal”, se arată într-un raport al Fondului. FMI anticipează o creştere economică de 0,6% din PIB pentru Grecia în 2014. Acesta ar fi primul rezultat pozitiv înregistrat din 2007 şi până în prezent. În 2013, economia Greciei a scăzut cu 3,9% din PIB, iar în 2012 s-a contractat cu 7% din PIB, potrivit datelor Fondului. Integral pe Gandul
Evident ca mimeaza! De unde știm că Gorghiu și Blaga nu mimează „moțiunea de cenzură”? Liderii noului PNL păreau ieri destul de convinși, când au anunțat că pun la cale un plan pentru demiterea Guvernului Ponta și declanșarea alegerilor anticipate. Teoretic, alegerile anticipate reprezintă soluția cea mai corectă pentru public. Practic, Alina Gorghiu și Vasile Blaga nu au nici un interes să preia guvernarea în 2015. Pragmatic, cel mai bine pentru PNL este ca Ponta să meargă mai departe cu PSD, într-o guvernare care îl erodează tot mai mult. Problema este că președintele Klaus Iohannis a fost încărcat de public cu răspunderea îndepărtării lui Ponta de la guvernare și de la controlul majorității parlamentare. Votul puternic anti-PSD din 16 noiembrie 2014 nu îi permite lui Iohannis să amâne foarte mult debarcarea lui Victor Ponta. Fiecare zi de întârziere este o zi în care crește numărul celor care se întreabă tot mai îngrijorați dacă nu cumva au greșit atunci când au crezut că alternativa la Ponta este Iohannis. Așadar, tot teoretic, Iohannis are motive puternice să provoace căderea Guvernului Ponta. Practic e legat la mâini. Asta cel puțin dacă este, așa cum a susținut în campanie, diferit de politicienii pe care publicul i-a sancționat anul trecut. Pur și simplu acum nu se poate construi o majoritate electorală care să-l debarce pe Ponta fără mecanismele din trecut, mecanisme pe care publicul le desconsideră: traseism, voturi cumpărate cu bani sau alte avantaje și partide care schimbă brusc direcția politică. Așadar, dacă acceptă coabitarea cu Ponta, Iohannis dezamăgește electoratul care a exprimat un vot anti-Ponta. Dacă apelează la metodele care pot demola Guvernul Ponta, președintele României îi dezamăgește pe cei pe care i-a convins care cred în „Țara lucrului bine făcut”. Va putea să-i convingă că scopul scuză mijloacele? O întrebare esențială pentru președintele Klaus Iohannis anul acesta. Integral pe EVZ
Ce trebuie să faci în România ca să îţi dai o ordonanţă de urgenţă. Care este fapta peste care românii şi sistemul politic din România nu ar putea trece în cazul lui Victor Ponta? 1. Să ieşi la mineriadă, dar să intri în PDSR; 2. Să pretinzi, apoi, că ai votat cu Ion Raţiu; 3. Să-l sfătuieşti pe candidatul la funcţia de Preşedinte să mintă la o întrebare; 4. Să fii, dar să nu fii ofiţer acoperit; Să o laşi cum a picat, fără să dai explicaţii. Pentru că, dacă ai fost, ai încălcat legea; 5. Să-ţi dai ordonanţă de urgenţă ca să nu fii obligat să spui dacă ai fost sau nu ai fost; 6. Să plagiezi; 7. Să desfiinţezi comisiile care îţi dau verdict de plagiat; 8. Să minţi, să nu investeşti nimic în infrastructură, să tolerezi făcându-te că nu vezi baronii şi penalii; 9. Să dai ordonanţa traseiştilor, un soi de derogare care-i iartă pe violatori dacă violează 45 de zile, că nu se pune; 10. Să pui la cale marţea neagră; 11. Sub înaltul tău patronaj, să permiţi ca firma apropiată de vicepremier (TelDrum) să devină beneficiar a zeci de milioane de euro de la bugetul de stat; Integral pe Gandul
Jumătate din salariul românilor merge către stat. Mai mult de jumătate din câştigul unei luni de muncă înseamnă taxe si impozite. Vărsăm bani la bugetul statului la fiecare pas: când mergem la magazin, când ne urcăm în maşină, când plecăm la serviciu sau când aprindem lumina acasă. Urmăriţi un experiment Digi24. Pentru calculele noastre am luat exemplul unui bărbat de 35 de ani, care locuieşte în Bucureşti, la bloc, într-un apartament cu două camere. Câştigă salariul mediu pe economie şi conduce o maşină tot din clasa medie. Statul îi ia o bună parte din salariu. Aproape 700 de lei îl costă lunar contribuţiile sociale, susţinerea fondului de şomaj şi impozitul pe venit. Pentru apartament plăteşte aproape 12 lei, iar impozitul pentru maşină îl costă încă 6 lei. La toate, se adună taxa pe valoarea adăugată pentru mâncare: încă 130 de lei pe lună. Iată însă câţi bani încasează, de fapt, statul dintr-un singur salariu. Cătălin Bălan, reporter Digi24: „Să presupunem că sunt un angajator care vrea să îşi plătească salariatul cu aproximativ 3000 de lei într o lună. Din păcate nu toţi aceşti bani vor ajunge la el, pentru că pentru ei trebuie să plătesc statului 550 de lei. Din cei 2450 de lei pe care îi are acum salariatul, la rândul lui trebuie să verse statului taxe în valoare de 700 de lei într-o singură lună. Într-un final, statul rămâne cu 1250 de lei, iar salariatul cu aproximativ 1700”. Întreţinerea, energia electrică şi serviciile scot din buzunarul personajului nostru alţi bani: TVA ul, accizele şi taxele puse de stat în facturile la utilităţi îi subţiază şi mai mult contul. Nici întreţinerea unei maşini nu este mai uşoară. Rovigneta sau taxa de drum intră direct în conturile statului, iar 60% din costul carburanţilor sunt taxe şi accize. Din asigurări, revizie şi inspecţia periodică a maşinii, o parte din tarif intră tot la buget. Integral pe Digi24
Cine este singurul candidat pentru şefia Secţiei Penale a Curţii Supreme. Consiliul Superior al Magistraturii va selecta prin concurs un nou şef al secţiei penale a Curţii Supreme, o funcţie cheie în cadrul instanţei. Pentru acest post şi-a depus candidatura un singur judecator: Mirela Sorina Popescu. Mandatul actualului şef, judecătoarea Corina Jîjîie se apropie de final. Interviul cu judecătoarea Mirela Sorina Popescu ar urma să aibe loc în la finalul lunii sau în februarie. Mirela Sorina Popescu are o experienţă în magistratură de 24 de ani. Şi-a început activitatea ca procuror la parchetul judecătoriei Găeşti. Din 1996 a devenit judecător la Tribunalul Argeş. În perioada 2006-2009 a condus Curtea de Apel Piteşti iar în 2010 a promovat la Curtea Supremă. Mirela Sorina Popescu a făcut parte din completurile care au pronunţat sentineţe în dosarele lui Cătălin Voicu, Relu Fenechiu sau Gigi Becali. Este şi membru suplean într-unul dintre completurile de cinci judecători ai Curţii Supreme. Vezi aici CV-ul intergral http://seecp.just.ro/mirela-sorina-popescu/ Funcţia de şef al secţiei penale a Curţii Supreme este una esenţială în agrenajul instanţei. Preşedintele secţiei este cel care administrează această secţie. Este cel care compune completurile de judecată. Apoi poate da linia directoare pe ceea ce înseamnă practică unitară. In plus aprobă toate chestiunile administrative ale secţiei. Stirea, pe Gandul
Anul ruşinii: România va deschide doar 10 km de autostrăzi. Bulgarii fac 142 km, iar ungurii 55 km. România va deschide doar 10 kilometri de autostradă anul acesta, între Pecica şi Arad, după ce în anii 2012 şi 2013 nu a deschis niciun şantier nou de autostrăzi. Cauza este tărăgănarea licitaţiilor în 2013 de către CNADNR. Anul 2015 va fi cel mai slab de după 2008 la capitolul deschideri de autostrăzi: doar 10 kilometri, între Pecica şi Arad, au ca termen sigur de finalizare anul acesta, în timp ce alţi 6,5 km, între şoseaua Petricani şi centura Bu­cu­reştiului stau sub semnul întrebării, având în vedere că pe o porţiune de 3 km încă nu există un constructor care să realizeze lucrările. Realizările de anul acesta contrastează puternic cu ceea ce estimează alte ţări din regiune că vor finaliza în 2015. Bulgarii spre exemplu mizează pe deschiderea circulaţiei pe 142 de kilometri anul acesta, ceea ce ar duce reţeaua de autostrăzi din ţara de la sud de Dunăre la aproape 770 km, cu circa 60 km în plus faţă de ceea ce va avea România la finalul anului 2015 la capitolul autostrăzi, potrivit datelor transmise ZF de către Ministerul Dez­voltării Re­gio­nale şi Lucrărilor Publice din Bulgaria. Si ungurii au în plan deschiderea circulaţiei pe circa 55 de kilometri de autostrăzi anul acesta, în contextul în care în prezent vecinii de la graniţa de vest au 1.390 de kilometri de drumuri de mare viteză, adică dublu faţă de România, potrivit datelor transmise pentru ZF de către Nemzeti Infra­struktura Fejleszto, echivalentul CNADNR din Ungaria. Una dintre autostrăzile pe care guvernul de la Budapesta inten­ţionează să le dea în folosinţă anul acesta este cea dintre localitatea Mako şi graniţa cu România, la Nagylak (Nădlac), ceea ce înseamnă că Ungaria va avea o autostradă continuă, fără întreruperi, care va lega frontiera românească a Unga­riei de cea austriacă. Autostrada între grani­ţa austriacă şi cea românească a Un­gariei va avea o lungime de 386 km, potrivit informaţi­ilor transmise anterior de compania maghiară de dezvoltare a infrastructurii naţionale. „Orice cifră, promisiune sau angajament legat de autostrăzi în Ro­mânia reprezintă o pată neagră pentru politicieni. Se vorbeşte despre autostrăzi, drumuri expres şi drumuri naţionale pe cărări de munte, când noi avem un pod între două ţări europene (este vorba de podul Giurgiu-Ruse – n.red.) care este impracticabil pe partea românească, fiind plin de gropi“, spune Augustin Hagiu, consultant în transporturi. Integral pe Ziarul Financiar
Tace si face. Inca nu stim ce. Comportamentul presedintelui Klaus Iohannis dupa investirea oficiala in functie a impartit inevitabil tara in doua. Tot mai multe voci (Silviu Sergiu, Ioana Ene) ii reproseaza deja noului sef de stat tacerile dupa intalnirile cu Victor Ponta, faptul ca nu comunica institutional cat ar trebui si ca tace prea adanc atunci cand ar trebui sa vorbeasca tare. Pe de alta parte, sustinatorii sai sustin ca procedeaza corect, in acord cu personalitatea sa si cu promisiunea din campanie ca va fi un altfel de presedinte. Relevant pentru acest mod de gandire este un mesaj primit pe Facebook de la un amic, evident un admirator al discretiei prezidentiale. “Dan Tapalaga, este treaba opozitiei si a societatii civile sa-l critice pe Ponta pentru derapajele sale semnificative si constante, pentru OUG pe persoana fizica etc. Ne-am obisnuit prost, cu o opozitie inerta si infantila, cu presedintele pe rolul (improvizat, impropriu si, trebuie sa o spunem, ineficient) de singur opozant, de preferinta televizat. Opozitia si societatea civila s-au redus la simpli aplaudaci de televizor, nu cu mult mai breji decat adeptii Antenei 3: “le-a zis-o Base!” (Si ce daca?! Voi insa ce faceti?!). Acestea sunt, asadar, argumentele amicului de pe FB, unele extrem de pertinente, cum ar fi observatia ca ne-am obisnuit cu un model de presedinte factotum, ubicuu, care a jucat pe tot terenul, inclusiv rolul opozitiei. Sunt destul de multi cei care se asteapta, la fel ca amicul de pe Facebook, ca presedintele sa taca si sa faca, sa vorbeasca mai putin si sa obtina mai multe rezultate. In fond, asta a tot repetat Klaus Iohannis in campanie in fata unui public exasperat in general de conflictul politic sterp. Da, este treaba opozitiei si a societatii civile sa-l critice pe Victor Ponta. Dar pe Klaus Iohannis de ce l-am scuti atunci cand nu-si exercita atributiile inscrise in Constitutie? Rolul presedintelui este descris in clar la articolul 80 din legea fundamentala: “Preşedintele României veghează la respectarea Constituţiei şi la buna funcţionare a autorităţilor publice. În acest scop, Preşedintele exercită funcţia de mediere între puterile statului, precum şi între stat şi societate.” Cum si-a jucat presedintele acest rol atunci cand Guvernul a legiferat prin ordonanta de urgenta dedicata unui singur om, oferindu-i premierului posibilitatea legala de a renunta la doctorat? In ce fel s-a manifestat presedintele? Integral pe Hotnews [Nota Politeia: il puteti vedea azi live pe Iohannis in sedinta CSM, de la ora 10! ]
30 Raspunsuri la Revista Presei – 6 ianuarie. Boboteaza. Zi grea in Justitie, presimtiri negre!
A A06/01/2015 at 09:08
Tapalaga observa corect ca Germanicus este pe cale sa intre intr-o prezidentiala gen tapu’ gen llescu 2, fara actiune impotriva crimei organizate si alandala.
Astazi se va vedea, daca/cand marele criminal de la haznale voiculescu va fi eliberat de judecatoare iar el, marele Germanicus care stopeaza furtul si intra la normalitate, va tace in papusoi.
Sare'n Ochi06/01/2015 at 09:38
zigzag06/01/2015 at 10:12
Cedric06/01/2015 at 10:15
dupa cum se stie , pe fatza unui om, se pot citi multe!
Ce constat eu, uitindu-ma la poza candidatului la sefia CSM : colturoasa, neslefuita nici macar de scolile prin care a trecut, posaca, fara urma de lumina in priviri.
Poate ma insel, dar nu ma astept sa fie un om deschis catre nou, catre progres.
Am in minte atatea exemple de oameni importanti in diverse domenii (stiintific, umanist, artistic) cu figuri luminoase, deschise spre domenii diferite de preocuparile lor (mari chirurgi, mari matematicieni -fini cunoscatori ai muzicii clasice, de ex.) incat stau si ma intreb: ce pacate platim de avem parte, in functii importante, numai de astfel de specimene venite parca din intuneric, ca sa ne intunece viata si zilele!
mar06/01/2015 at 10:32
alegem dar nu avem cesi de unde 🙁 Se pare ca am intrat intr-o bucla din care cu greu vom putea evada.
Bruma de aer proaspat aparuta in noiembrie este pe cale de a se transforma intr-o emisie de gaze toxice, ucigatoare.
Cedric06/01/2015 at 10:44
Din discursul lui Iohannis la CSM:
“Presedintele Klaus Iohannis i-a facut o propunere fara precedent Procurorului General in cadrul sedintei CSM de marti. Acesta a precizat ca in cadrul unei mai ample reforme institutionale trebuie avuta in vedere prezenta Procurorului General in CSAT.
“Institutiile nu trebuie personalizate. Institutiile nu apartin conducatorilor. Doar asa ne putem feri de manipulari si situatii nedemocratice. (…) Opinez ca in perspectiva modernizarii arhitecturii institutionale ca este util sa luam in discutie daca nu Procurorul General ar trebuie sa aiba unloc in CSAT”, a spus Iohannis.
De asemenea el considera ca ar fi potrivit ca CSM si Procurorul General sa aiba atributul initiativei legislative pentru ca ei sunt cei care reprezinta Justitia si se folosesc de legi.”
brindusafrunza06/01/2015 at 14:03
Pai ce se intampla daca PG va fi prezent in CSAT ? Modifica Legea 415/2002 privind organizarea şi funcţionarea Consiliului Suprem de Apărare a Ţării? Si adio separatia puterilor in stat!
Vad ca pisicutul deja miorlaie ca e de acord !
Cedric06/01/2015 at 10:46
“Președintele Klaus Iohannis le-a cerut membrilor CSM să aibă reacții rapide și le-a promis că orice magistrat onest și corect are sprijinul său. Iohannis a explicat că obiectivul pentru 2015 al României trebuie să fie ridicarea MCV.
”CSM trebuie să aibă reacții rapide și să sancționeze rapid orice atacuri, indiferent că este vorba de un demnitar cu cel mai înalt rang sau un consilier comunal.
2015 este al 8-lea an în care România se află sub MCV. De-a lungul timpului, acesta nu a fost o sperietoare, ci un element de colaborare cu instituțiile europene. În ultimii ani rapoartele MCV au consemnat progrese importante ale tuturor instituțiilor importante.
Declar cu responsabilitate că a venit momentul în care România trebuie evaluată cu obiectivitate. Unul dintre obiectivele majore ale României trebuie să fie ridicarea MCV”, a declarat Klaus Iohannis, în ședința CSM.
intamplator06/01/2015 at 10:57
mda,bine ca obiectivul lui iohannis e terminarea mcv
despre Schengen tace ca “neamtu’n papusoi”/asta nu e “obiectiv de realizat”
Cedric06/01/2015 at 11:21
“veste buna ” de la Oprescu: ELCEN majoreaza pretul caldurii cu 10%, incepind din ianuarie!
mar06/01/2015 at 11:27
Cedric, nici o surpriza 🙁 orasul arata ca dupa un bombardament, a mai picat inca o bomba.
zigzag06/01/2015 at 11:30
ieftin . 25% era mai bine 😀
Cedric06/01/2015 at 11:43
nu spune de doua ori, ca abia asteapta sa te ia inserios!
Diana06/01/2015 at 11:46
Mircea Marian (FB) despre ce mai spune Santa la CSM:
“Sunt fericit sa vad ca presedintele Romaniei are exact aceeasi preocupare ca senatorul psd Serban Nicolae, ex avocatul lui Catalin Voicu, si este ingrijorat de “scurgerile nepermise de informatii din dosare”, precum si de “exotismul mediatic” al Justitiei. Ambele acuzatii sunt false. Nu s-a probat niciodata, niciodata!, ca procurorii ar da informatii din dosare, ele vin de fapt de la avocati. Cat despre exotismul mediatic, pe bune, la cine se refera? La aparitia lui Kovesi in New York Times? Sau la cine? Discursul asta a lui Iohannis e rupt din retorica Antenei 3 si a infractorilor din PSD si PNL.”
zigzag06/01/2015 at 12:47
ponta mondialu : http://www.hotnews.ro/stiri-esential-19024632-plagiatul-lui-ponta-ajunge-din-nou-revista-stiintifica-nature-oamenii-stiinta-protesteaza-fata-ordonanta-care-stabileste-doctor-poate-renunte-titlu.htm
Diana06/01/2015 at 13:03
Hai ca o auziram si pe asta
http://www.evz.ro/dupa-ce-a-stat-la-puscarie-solomon-sare-in-apararea-procurorilor-ne-convine-sau-nu-dna-este-o-institutie-puternica-si-credibila.html
brindusafrunza06/01/2015 at 14:05
Asta e ca in bancul cu papagalul care a stat in frigider !
Cristian06/01/2015 at 13:34
Credeam ca ziarul “Bursa” este onest … Ia urmariti aici cum perfizi “istorici” isi varsa excrementele si frustrarile ; Bine i-a spus Seniorul Coposu acestui scurtu, manipulator scarbavnic ,si el si atatia altii au batjocorit istoria PNT-ului ; si cate si mai cate…
Poate gresesc, dar eu imi aduc aminte cu placere de fostele intalniri ale GDS-ului, din anii’90, cu Ana Blandiana, cu Doina Cornea, cu toti ceilalti , unde se puneau la punct strategii comune, o voce unitara a Opozitiei de atunci, care a pregatit victoria Conventiei Democratice si au fost inlaturati o perioada acesti dinozauri ai fesenismului…
Ce sila, sa citesti asa ceva :
http://www.bursa.ro/dezvaluirile-profesorului-ioan-scurtu-mihai-razvan-ungureanu-a-sabotat-negocierile-pentru-tezauru…&s=macroeconomie&articol=257456.html
Cedric06/01/2015 at 13:48
Lucreaza baietii pe toate fronturile! Disperare mare!
Emil06/01/2015 at 14:32
Nea Scurtu?
http://www.ziaristionline.ro/2012/09/17/prof-univ-dr-ioan-scurtu-despre-evenimentele-din-iulie-septembrie-2012-scurt-istoric-al-distrugerii-romaniei-in-beneficiul-ungariei/#comment-75393
As pune si un al doilea link, de pe blogul lui Marius Mioc; despre “exactitatea” istoriei scrise de Ioan Scurtu 🙂
Emil06/01/2015 at 15:13
Linkul “dator”.
“S-au publicat deja sute de lucrări despre revoluţia din 1989, multe contradictorii. Care e rostul cheltuirii de miliarde de lei din banii contribuabililor cu acest Institut al Revoluţiei? A se publica simple compilaţii din lucrările deja existente, cum face profesorul Scurtu, sau a investiga contradicţiile existente în bogatul material bibliografic despre revoluţie şi a da un verdict referitor la ele, pentru ca opinia publică să fie în sfîrşit lămurită?”
Ce sa lamureasca Tov. Scurtu, daca tot a lamurit TOT tov. Ion Iliescu?
Cedric06/01/2015 at 13:51
La unison cu Mircea Marian:
http://www.comisarul.ro/politic/citania-lui-iohannis-la-csm-a-fost-scrisa-de-ponta_327843.html
radu206/01/2015 at 14:01
buna ziua. un presedinte pentru linistea noastra. ion ili…pardon klaus werner iohannis. sa fie liniste maica s-a saturat lumea de atata scandal si dezbinare
mircea06/01/2015 at 14:05
marius badea tudose mare sef de turma anul asta
mircea06/01/2015 at 14:07
KWJ prezideaza (a prezidat adica) sedinta csm.
Adica a venit,a citit,a plecat.
Constat ca verbul a prezida capata alta definitie!
Cedric06/01/2015 at 14:09
Il aud pe Cristoiu la b1: ideile sustinute azi de Iohannis la CSM sunt ideile vechiului PNL. Cica am votat refacerea USL!
brindusafrunza06/01/2015 at 14:32
” De asemenea, este fundamental ca mijloacele de investigare să fie folosite în condiții de deplină concordanță cu Constituția și cu reglementările internaționale și doar sub controlul unui magistrat judecător. Astfel, este esențial ca magistrații judecători și procurori să exercite un control efectiv asupra proporționalității, legalității și utilității tuturor măsurilor procesuale. Aici nu e vorba de a apăra inculpații și faptele lor de ochii opiniei publice, ci de exercitarea cu decență a actului de justiție, de apărarea principiilor care stau la baza oricărei societăți democratice”( din discursul KWJ la CSM)
Discursul Presedintelui da de gandit: sa fi fost folosite si metode “neortodoxe”?
In aceste conditii Legea Big Brother nu ar tb promulgata in forma actuala!
zigzag06/01/2015 at 14:42
http://www.gandul.info/stiri/judecatorul-marius-tudose-este-noul-presedinte-al-csm-procurorul-bogdan-gabor-vicepresedinte-13750547 🙂
Cetatean06/01/2015 at 14:45
zigzag06/01/2015 at 14:49
http://www.hotnews.ro/stiri-esential-19025852-ceremonia-investitura-noului-sef-statului-major-general-armatei-nicolae-ciuca-klaus-iohannis-victor-ponta-participa-ceremonie.htm
daca erau prezenti gaspadin felix ( a chiulit azi , doar pantis s-a plimbat cu duba ) si tanti nutzy .. era echipa completa 😀
« Catastrofalul Iohannis debarca la CSM: spaima Constitutiei, bucuria penalilor!
CSM-ul nu mai e demult reformist iar nulitatea agresiva Mircea Aron e doar simptomul! »

References: CSM 
 CSM 
 CSM 
 articolul 80
 CSM 
 CSM 
 CSM 
 CSM 
 CSM